Republika ng Pi
MABABANG KAPULUNGAN NG KONGRESO
Lungsod Quezon

IKADALAWAMPUNG KONGRESO
Unang Regular na Sesyon

PANUKALANG BATAS BILANG 971

Ipinanukala nina
Kinatawan ng ACT Teachers Party-List ANTONIO L. TINIO,
fawan ng KABATAAN Party-List Rep. RENEE LOUISE M. CO

BATAS.
NA NAGTATAKDA NG HINDI BABABA SA SIYAM (9) NA YUNIT NG
ASIGNATURANG FILIPINO AT TATLONG (3) YUNIT NG
ASIGNATURANG PANITIKAN SA KURIKULUM NG KOLEHIYO.

PALIWANAG

Alinsunod sa 1987 Konstitusyon ng Republika ng Pilipinas, Artikulo XIV,
Seksyon 6, “Ang wikang pambansa ng Pilipinas ay Filipino. Samantalang nalilinang,
ito ay dapat payabungin at pagyamanin pa salig sa umiiral na mga wika ng Pilipinas at
sa iba pang mga wika. Alinsunod sa mga tadhana ng batas at sang-ayon sa nararapat
na maaaring ipasya ng Kongreso, dapat magsagawa ng mga hakbangin ang
Pamahalaan upang ibunsod at puspusang itaguyod ang paggamit ng Filipino bilang
midyum ng opisyal na komunikasyon at bilang wika ng pagtuturo sa sistemang pang-
edukasyon.”

Magiging puspusan lamang ang pagtataguyod sa paggamit ng Filipino bilang
midyum ng opisyal na komunikasyon at bilang wika ng pagtuturo sa lahat ng antas ng
sistemang pang-edukasyon kung puspusan ding itataguyod ang pagtuturo nito bilang
asignatura sa lahat ng antas ng edukasyon.

Sa kasamaang-palad, sa inilabas na bagong General Education Curriculum
(GEC) ng Commission on Higher Education (CHED) noong 2013, binura rin ang



Hindi sapat ang mga asignaturang Filipino sa Junior at Senior High School sa
mga kadahilanan na: Una, maraming aspeto ng lenggwahe, halaga, at paggamit nito
ang hindi itinuturo at hindi kayang ituro sa antas sekondarya; /kalawa, dapat bigyang-
diin na ang paggamit ng wikang Filipino sa intelektwal na diskurso, sa pagtalakay sa
mga mahahalagang isyung lokal, pambansa, at panlipunan, sa mataas na antas ng
komunikasyon, sa pananaliksik sa at pagtalakay ng iba’t ibang larangan; At panghuli,
ang pagtanggal sa Filipino sa kolehiyo ay isang malaking hakbang paatras mula sa
deka-dekadang pagsisikap ng pamahalaan na panatilihin ang pambansang wika
hanggang sa pinakamataas na antas ng edukasyon at upang payabungin at pagyamanin
ito alinsunod sa Saligang Batas.

Wala tayong maiaambag sa edukasyong pangkultura ng mga mamamayan ng
daigdig kung hindi natin lilinangin ang ating sariling wika, kultura, at identidad.

‘Ang panukalang batas na ito ay naglalayong punan ang kakulangan ng bagong
GEC at makapag-ambag sa paglinang ng ating kamalayan sa sariling wika, kultura, at
identidad, upang linangin at puspusang itaguyod ang ating pambansang wika, gaya ng
iniaatas ng Saligang Batas.

Sa mga kadahiklanang nabanggit, inaasahan ang agarang pag-apruba ng
panukalang batas na ito.

My

ANTONIO L. TINIO Kin. RENEE/LOUISE M. CO
ACT Teachers Party-List KABA rAAN Party-List



MABABANG KAPULUNGAN NG KONGRESO
Lungsod Quezon

IKADALAWAMPUNG KONGRESO
Unang Regular na Sesyon

571

PANUKALANG BATAS BILANG

Ipinanukala nina
Kinatawan ng ACT Teachers Party-List ANTONIO L. TINIO,
at Kinatawan ng KABATAAN Party-List Rep. RENEE LOUISE M. CO

BATAS
NA NAGTATAKDA NG HINDI BABABA SA SIYAM (9) NA YUNIT NG
ASIGNATURANG FILIPINO AT TATLONG (3) YUNIT NG
ASIGNATURANG PANITIKAN SA KURIKULUM NG KOLEHIYO

Pinagtitibay ng Senado at Mababang Kapulungan ng Kongreso ng Pilipinas na
ngayo'y nakatipon:

SEKSYON 1. Ang wikang pambansa ng Pilipinas ay Filipino, alinsunod sa 1987
Saligang Batas ng Republika ng Pilipinas. Alinsunod dito, dapat magsagawa ang
pamahalaan ng hakbangin upang linangin, ibunsod at puspusang itaguyod ang
paggamit ng Filipino bilang wika ng pagtuturo sa lahat ng antas ng edukasyon sa
bansa.

Dapat ding magsagawa ng mga hakbangin ang pamahalaan upang ibunsod at
puspusang itaguyod ang paggamit ng Filipino bilang midyum ng opisyal na
komunikasyon at bilang wika ng pagtuturo sa sistemang pang-edukasyon.

SEK. 2. Itinatakda ang hindi bababa sa siyam (9) na yunit ng asignaturang Filipino at
hindi bababa sa tatlong (3) yunit ng asignaturang Panitikan sa kurikulum ng kolehiyo.
Ito ay ituturo para sa lahat ng estudyante sa pampubliko o pribadong kolehiyo, mataas
na institusyon 0 unibersidad sa Pilipinas, anuman ang kurso ng estudyante.

SEK. 3. Pagkapasa ng Batas, agad magsasagawa ng mga pagsasanay ang mga
ahensyang pang-edukasyon sa pakikipagtulungan ng mga Departamento ng Filipino sa


bawat kolehiyo, mataas na institusyon at unibersidad sa buong bansa upang agarang
maipatupad ang pagkakaroon ng mga asignaturang Filipino sa antas tersyarya.

SEK. 4. Sa loob ng tatlumpong (30) araw pagkapasa nitong Batas, maglalabas ng
karampatang alituntunin at gabay sa pagpapatupad nito ang Commission on Higher
Education (CHED).

SEK. 5. Magmumula sa kasalukuyang badyet ng CHED, Komisyon sa Wikang
Filipino at National Commission for Culture and the Arts ang pondo na kailangan para
sa inisyal na implementasyon ng batas na ito. Para sa mga susunod pang taon,
magmumula ang badyet sa General Appropriations Act.

SEK. 6. Hindi maapektuhan ang pagkabisa ng ibang probisyon kung madeklarang
hindi konstitusyunal ang alinman sa mga probisyon ng batas na ito.

SEK. 7. Itinuturing na wala nang bisa o inaamyendahan na ang lahat ng batas,
kautusan, ordinansa at gabay, 0 mga bahagi nila, na hindi angkop o salungat sa batas
na ito.

SEK. 8. Agad na magkakabisa ang batas na ito pagkalipas ng labinlimang (15) araw
mula sa pagkakalathala sa Official Gazette 0 sa dyaryo na may pangkalahatang

sirkulasyon.

Aprubado,